અરવલ્લી : અરવલ્લી જીલ્લામાં કાયદો અને વ્યવસ્થાની સ્થિતિ કથળતા લોકો અસલામતીનો અનુભવી રહ્યા છે મોડાસાના સાયરા(અમરાપુર) ગામની ૧૯ વર્ષીય યુવતીનું અપહરણ,દુષ્કર્મ અને હત્યાની ઘટનાની શાહી સુકાઈ નથી ત્યારે વધુ એક યુવકનું અપહરણ થતા જીલ્લા પોલીસતંત્રમાં ભારે હડકંપ મચ્યો હતો ભિલોડાના કુંડોલ (પાલ) ગામના ૨૦ વર્ષીય યુવકનું ગામના જ ચાર શખ્શોએ ગામના પ્રવેશદ્વાર નજીક માર મારી અપહરણ કરતા ભારે ચકચાર મચી હતી યુવકના અપહરણની ઘટના ભિલોડા પોલીસ સ્ટેશનમાં નોંધાતા પોલીસે અપહત્ય યુવકને અપહરણકારોની ચુંગાલ માંથી છોડાવવા સઘન તપાસ આદરતા અપહત્ય યુવક ગામ નજીક જંગલમાંથી નગ્ન અવસ્થામાં મળી આવતા પરિવારજનો અને પોલીસતંત્રએ રાહતનો શ્વાસ લીધો હતો  અપહરણનો ભોગ બનેલ યુવક માનસિક અવસ્થ હોવાથી પોલીસે  ભિલોડા કોટેજ હોસ્પિટલમાં સારવાર અર્થે ખસેડી અપહરણકારો ઝડપી પાડવા ચક્રો ગતિમાન કર્યા હતા.